**„Leszek haláltól ronthatatlan…”**

A Ratkó József halálának 25. évfordulójára szervezett emlékév részeként a nagykállói Korányi Frigyes Gimnázium, Nagykálló városa, a Nagykállói Kiemelten Közhasznú Nonprofit Kft., a Klebelsberg Intézményfenntartó Központ Nagykállói Tankerülete, a Nagykállói Járási Hivatal, Szabolcs-Szatmár-Bereg Megye Közgyűlése, a Ratkó József Olvasótábori Egyesület, valamint a költő családja Ratkó József szellemiségének megőrzésére gimnáziumi és szakközépiskolai tanulók számára meghirdeti a

**XI. Ratkó József Országos Versmondó Versenyt.**

A verseny szakmai partnere a Magyar Versmondók Egyesülete ([www.vers.hu](http://www.vers.hu/)) és a Versmondó folyóirat, támogatója az Északkelet-Magyarországi Regionális Versmondó Egyesület

**Nevezni az alábbiak szerint lehet.**

1. versmondó kategóriában két verssel:

* egy szabadon választott Ratkó-művel,
* egy szabadon választott verssel a Hetek költőitől (Ágh István, Bella István, Buda Ferenc, Kalász László, Raffai Sarolta, Serfőző Simon) vagy az 1960 utáni határon túli magyar irodalomból;

2. megzenésített vers kategóriában két vers előadásával:

* egy szabadon választott Ratkó-művel,
* egy szabadon választott verssel a Hetek költőitől vagy az 1960 utáni határon túli magyar irodalomból;

3. műelemzés kategóriában eddig publikálatlan, Ratkó József műveit, illetve munkásságát elemző esszével vagy tanulmánnyal.

A területi elődöntőkön a zsűri mindkét mű meghallgatása után határoz a nagykállói döntőre történő meghívásról. A kétnapos rendezvényen való részvétel, a szállás és az étkezés a versenyzők számára ingyenes. A kísérők ellátását önköltségi áron biztosítjuk. A döntőben szereplőknek teljesíteniük kell valamennyi feltételt, amely a kiírásban szerepel. Nevezési díj nincs.

**Nevezési határidő: 2014. január 31.**

A verseny döntőjének helyszíne és időpontja: **Nagykálló, 2014. április 11-12.**

A verseny díjai mindhárom kategóriában:

I. díj:      bruttó 50 ezer Ft

II. díj:      bruttó 40 ezer Ft

III. díj:      bruttó 30 ezer Ft

A nevezéseket és az esszéket Gégény Anita szervező címére kérjük: Korányi Frigyes Gimnázium, 4320 Nagykálló, Korányi u. 27., vagy [gegeny.anita@gmail.com](mailto:gegeny.anita@gmail.com)

A versennyel kapcsolatos további információk elérhetők a gimnázium weboldalán: [www.koranyigimi.hu](http://www.koranyigimi.hu/index.php?option=com_content&view=category&id=72&Itemid=186)